VEGA og Beatbox Entertainment præsenterer:

**Hjemsøgende tekstunivers fra den originale Ghostpoet**

*Ghostpoet aka Obaro Ejimiwe skaber et musikalsk univers baseret på en fængslende blanding af hiphop, spoken word og electro. D. 11. februar indkapsler han igen Lille VEGA med sin unikke tilgang til musikken, der altid byder på et nyt, interessant strejf.*

Britiske Ghostpoet har aldrig været bange for at konfrontere den moderne verdens udfordringer og problemer. Hans fjerde album *Dark Days + Canapés* griber fat i følelsen af denne tids fortvivlelse samt uro, og pladen cementerer den dobbelt-Mercury nominerexde musiker, som en af de mest ekspressive og originale sangskrivere.

Med sit tredje album *Shedding Skin* bevægede den talentfulde Ghostpoet sig væk fra en beat-drevet lyd, og med sit nyeste album har han opnået en mere atmosfærisk bandlyd. *Dark Days + Canapés* er det mest fuldendte album fra den morbide brite til dato. *”I want people to listen to the songs and be able to say, ’So it isn’t just me then? Phew’,”* fortæller Ghostpoet.

Den tågede, melankolske lyd går perfekt i spænd med Ejumiwes tunge tekster. ”Immigrant Boogie” er blot ét eksempel på det mørke tekstunivers, der præger albummet med linjer som: *”No one knows how many on the boat. Violent skies won’t show us where to go.”* Ghostpoet mestre at balancere indadvendte selvransagelse med f… it all-aggression.

**Fakta om koncerten**

Ghostpoet (UK)

Søndag d. 11. februar 2018 kl. 20.00
Lille VEGA, Enghavevej 40, 1674 København V

Billetpris 150 kr. + gebyr

Billetsalget er startet via vega.dk og Billetlugen.